En moske i Eskilstuna 140 km vest for Stockholm blev 1. Juledag angrebet med en brandbombe af ukendte gerningsmænd. Fem kom til skade under angrebet, men ingen omkom. Angrebet fik svenske moske-hadere til at juble på Facebook, men danske moske-hadere kan også være med.

Facebooksiden ’Nej til moskeer – oprigtig’ har små 5500 følgere, og under nyheden om moske-attentatet i Sverige er der rullet en række hadske kommentarer ind. De fleste hylder angrebet, mens et par stykker taler om, at det er borgerkrigen der er på vej og at det samme skal gøres i Danmark.

Her er et udpluk af kommentarerne:

- Se vi skal bare stå sammen Danmark så får vi også styr på dem.

- Godt gået.

- Endelig nogen der er vågnet op i Sverige.

- Lad lortet brænde.

- Fortsæt med det.

- Den skulle vi måske også bruge, jeg vil godt stryge en Tordenskjold.

- Bare ok.

- Håber lortet brænder helt ned, og det aldrig bliver opbygget igen, tak til dem som var med til at fyre skidtet af, og glædelig jul.

- Håber sku den var fyldt med Grisetryner ( muslimer ) og døren var stangt !!!

- Jeg har hørt de brænder så godt, men bedst med Indhold..

En af sidens administratorer kommenterer også:

- Før man som ateist begynder at tro på at der trods alt findes en gud. Så husk på at muslimerne i den grad er kendt for at bombe, nedbrænde osv i stor stil i interne opgør og forsikringssvindelsager og lignende. Men uanset hvad så er der et hadets tempel mindre på nordisk grund, hvilket der jo ingen grund er til begræde.

I går sagde forskningsleder og ekspert i ekstremistiske miljøer Magnus Ranstorp følgende om de svenske reaktioner på angrebet:

- Det er vældig beklageligt, at der sker, og selvom vi endnu ikke ved, hvem der har gjort det - så ved vi, at racister og nazister hylder det.